MAJOR ดีด 3% เล็งนลท.เข้าเก็งงบปี 64 หลังโบรกฯคาดกำไรแตะ 1.53 พันลบ. ชูเป้า 25.50 บ.
MAJOR ดีด 3% เล็งนลท.เข้าเก็งงบปี 64 หลังโบรกฯคาดกำไรแตะ 1.53 พันลบ. ไตรมาส 4/64 พลิกเป็นกำไร 54 ลบ. รายได้รวม Q4/64 โต 76% แตะ 1.57 พันลบ.  
10 ก.พ. 2565

ผู้สื่อข่าวรายงานว่าวันนี้ (10 ก.พ. 2565) ราคาหุ้นบริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ณ เวลา 10:21 น. อยู่ที่ระดับ 20.80 บาท เพิ่มขึ้น 0.70 บาท หรือ 3.48% โดยทำจุดสูงสุดที่ 21.10 บาท และทำจุดต่ำสุดที่ 20.20 บาท ด้วยมูลค่าการซื้อขาย 84.56 ล้านบาท

บริษัทหลักทรัพย์ ทิสโก้ จำกัด ระบุในบทวิเคราะห์ (4 ก.พ. 2565) โดยคาดงบไตรมาส 4/2564 ธุรกิจหลักฟื้นตัวเป็นกำไรสุทธิ ที่ 54 ล้านบาท ดีขึ้นจากเดิมที่ขาดทุน หลังคลายล็อกดาวน์ช่วง ต.ค.2564 ที่ผ่านมา ส่งผลให้โรงหนังเปิดฉายได้และมีหนังฟอร์มใหญ่ต่างประเทศและหนังไทยเข้าฉาย จึงคาดทำให้กำไรสุทธิปี 2564 อยู่ที่ 1.53 พันล้านบาท อย่างไรก็ดีคาดรายได้รวมไตรมาส 4/2564 อยู่ที่ 1.57 พันล้านบาท เพิ่มขึ้น 76% จากงวดเดียวกันของปีก่อน และเพิ่มขึ้น 261% จากไตรมาสก่อน มาจากรายได้ตั๋วหนังที่คาดเพิ่มขึ้น นอกจากนี้บริษัทฯ มีแผนร่วมลงทุนผลิตหนังกับประเทศจีนต่อยอดธุรกิจภาพยนตร์ และขยายธุรกิจป๊อปคอร์นเข้าสู่ร้านค้าปลีก 7-11 ทางฝ่ายวิจัยจึงยังคงคำแนะนำ “ซื้อ” ราคาเป้าหมายอยู่ที่ 25.50 บาท